CELEX: 22012D0094
Language: lt
Date: 1335744000000
Title: 2012 m. balandžio 30 d. EEE jungtinio komiteto sprendimas Nr. 94/2012, kuriuo iš dalies keičiamas EEE susitarimo XI priedas (Elektroniniai ryšiai, audiovizualinės paslaugos ir informacinė visuomenė)

13.9.2012   
            
            
               LT
            
            
               Europos Sąjungos oficialusis leidinys
            
            
               L 248/32
            
         EEE JUNGTINIO KOMITETO SPRENDIMAS
   Nr. 94/2012
   2012 m. balandžio 30 d.
   kuriuo iš dalies keičiamas EEE susitarimo XI priedas (Elektroniniai ryšiai, audiovizualinės paslaugos ir informacinė visuomenė)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą (toliau – Susitarimas) su pakeitimais, padarytais Europos ekonominės erdvės susitarimą patikslinančiu protokolu, ypač į šio Susitarimo 98 straipsnį,
   kadangi:
   
               (1)
            
            
               Susitarimo XI priedas buvo iš dalies pakeistas 2012 m. kovo 30 d. EEE jungtinio komiteto sprendimu Nr. 54/2012 (1);
            
         
               (2)
            
            
               į Susitarimą turi būti įtrauktas 2009 m. spalio 16 d. Komisijos sprendimas 2009/766/EB dėl 900 ir 1 800 MHz dažnių juostų suderinimo antžeminėms sistemoms, kuriomis galima teikti Europos masto elektroninių ryšių paslaugas Bendrijoje (2),
            
         PRIĖMĖ ŠĮ SPRENDIMĄ:
   1 straipsnis
   Susitarimo XI priede po 1 punkto (Tarybos direktyva 87/372/EEB) įterpiamas šis punktas:
   
               „1a.
            
            
               
                  32009 D 0766: 2009 m. spalio 16 d. Komisijos sprendimas 2009/766/EB dėl 900 ir 1 800 MHz dažnių juostų suderinimo antžeminėms sistemoms, kuriomis galima teikti Europos masto elektroninių ryšių paslaugas Bendrijoje (OL L 274, 2009 10 20, p. 32).
               Sprendimo nuostatos šio Susitarimo tikslais pritaikomos taip:
               Šis sprendimas taikomas Lichtenšteinui nuo 2018 m.“
            
         2 straipsnis
   Europos Sąjungos oficialiojo leidinio EEE priede skelbtinas Sprendimo 2009/766/EB tekstas islandų ir norvegų kalbomis yra autentiškas.
   3 straipsnis
   Šis sprendimas įsigalioja 2012 m. gegužės 1 d., jei EEE jungtiniam komitetui pateikti visi pranešimai pagal Susitarimo 103 straipsnio 1 dalį (3).
   4 straipsnis
   Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
   
      Priimta Briuselyje 2012 m. balandžio 30 d.
      
         
            EEE jungtinio komiteto vardu
         
         
            Laikinai einantis pareigas pirmininkas
         
         Gianluca GRIPPA
      
   
   
      (1)  OL L 207, 2012 8 2, p. 34.
   
      (2)  OL L 274, 2009 10 20, p. 32.
   
      (3)  Konstitucinių reikalavimų nenurodyta.